TSIVIILÕIGUSLIK LEPING
Päästetööl ja ennetustööl osalevate vabatahtlike päästjate tegevuse korraldamiseks

Päästeamet, registrikoodiga 70000585, aadressiga Raua 2, 10124 Tallinn (edaspidi nimetatud Päästeamet), mida esindab käskkirja alusel Lõuna päästekeskuse juhi asetäitja päästetöö alal keskuse juhi ülesannetes Mart Haljaste
ja
MTÜ Tõrvandi Päästeselts, registrikoodiga 80381447, aadressiga Kaare tee 3, Soinaste küla, Ülenurme vald, Tartu maakond, 61709 (edaspidi nimetatud Lepingupartner), mida esindab põhikirja alusel juhatuse liige Toomas Arumägi,

keda nimetatakse edaspidi käesolevas lepingus Pool või koos Pooled, sõlmisid käesoleva tsiviilõigusliku lepingu (edaspidi nimetatud Leping) ennetustöö ja päästetöö tegemiseks alljärgnevatel tingimustel:

1.	Üldsätted

1.1.	Lepingu eesmärk on kokku leppida koostöö ja rahastamise põhimõtted ning töökorraldus Lepingupartneri  tegevuse korraldamiseks ennetus ja päästetööl. 
1.2.	Pooled kohustuvad eesmärgi saavutamiseks teostama tegevusi vastavuses Lepinguga ning ennetustöö ja päästetöö tegemist ning Lepingupartneri tegevust reguleerivate õigusaktidega.
1.3.	Lepingupartner kohustub järgima Lepingu täitmisel valdkonda reguleerivaid kehtivaid õigusakte, sh töötervishoiu ja tööohutuse seadust ning Päästeameti peadirektori ja päästekeskuse juhi käskkirju.
1.4.	Lepingupartner tagab oma liikmetele töötervishoiu ja tööohutuse nõuete tutvustamise ning kontrollib nende täitmist.
1.5.	Päästeamet teostab Lepingupartneri suhtes kontrolli Lepingu täitmise üle.

2.	Lepingu dokumendid

2.1.	Lepingu dokumendid koosnevad käesolevast Lepingust ning lisadest ja muudatustest, milles lepitakse kokku peale Lepingule allakirjutamist.
2.2.	Lepingu lisad ja Lepingu muudatused on Lepingu lahutamatuks osaks, moodustades Lepinguga ühtse terviku.
2.3.	Lepinguga samaaegselt allkirjastatavateks lisadeks on:
2.3.1.	Lisa 1 – Poolte kohustused päästetööl osalemisel ja valmisoleku tagamisel;
2.3.2.	Lisa 2 – Poolte kohustused ennetustöö tegemisel;
2.3.3.	Lisa 3 – Tegevusaruande vorm (3A Päästetööd; 3B Ennetus); 
2.3.4.	Lisa 4 – Lepingupartneri liikmete nimekirja vorm.

3.	Kulude hüvitamine, aruandlus ja Lepingu täitmise kontroll

3.1.	Päästeamet hüvitab Lepingupartnerile Lepinguga kokkulepitud ennetustöö ja päästetöö alaste tegevuste täitmise kulud ja päästetöö alaste tegevuste tagamiseks vajalikud kulud vastavalt Päästeameti peadirektori käskkirjale „Päästetöödel ja ennetustööl osalevate vabatahtlikele päästjatele ja juriidilistele isikutele kulude hüvitamine“ Lepingupartneri poolt Päästeametile esitatud arvete alusel. 
3.1.1.	Arvel kajastatakse ennetustöö ja päästetöö tegevuste täitmise kulud lõppenud aruandeperioodi kohta ning päästetöö alaste tegevuste täitmise tagamiseks vajalikud kulud jooksva aruandeperioodi eest ette. 
3.1.2.	Päästetöö tegevuste ja ennetusalaste tegevuste kohta esitatakse koos arvega tegevusaruanne (Lisa 3)
3.1.3.	Lepingu Päästeameti poolne kontaktisik kontrollib esitatud tegevusaruande ja arve vastavust Lepingule ning esitatud tegevusaruande vastavust tegelikkusele ning annab ebatäpsuse korral Lepingupartnerile puuduste kõrvaldamiseks aega 10 (kümme) tööpäeva.
3.1.4.	Kui puuduste kõrvaldamisega kaasneb vajadus esitatud arvet muuta, siis esitatud arve tühistatakse ja Lepingupartner esitab uue arve uue maksetähtajaga.
3.2.	Päästeamet hüvitab kulud Lepingupartneri poolt esitatud arve alusel hiljemalt 21 (kahekümne ühe) kalendripäeva jooksul tegevusaruande ja nõuetekohase arve kättesaamisest. Arvel peab maksjaks olema märgitud Päästeamet ja lisatud Lepingu kontaktisik. Arvel tuleb eraldi (reana) välja tuua ennetustegevuse(d) ja päästetööde kulud.
3.3.	 Arved tuleb esitada pdf formaadis e-posti aadressile paasteamet@e-arvetekeskus.eu.  
3.4.	Kui Lepingupartner ei täida Lepingus võetud kohustusi osaliselt või täies mahus, on Päästeametil õigus jätta väljamaksmata kokkulepitud tegevuste täitmise tagamiseks vajalikud kulud osaliselt või täies mahus.
3.5.	Päästeameti peadirektori poolt kehtestatud kulude hüvitamise piirmäärade muutmisel, edastab Päästeameti poolne Lepingu kontaktisik Lepingupartneri poolse kontaktisiku e-posti aadressile nimetatud Päästeameti peadirektori käskkirja teadmiseks ning Lepingupartner kontaktisik kohustub e-posti teel edastama kinnituse nimetatud teate kättesaamise kohta. Nimetatud kinnitusega loetakse Poolte poolt Lepingupartnerile hüvitatavate kulude määrad muudetuks ja Pooltele siduvaks. Nimetatud teade ja kinnitus kättesaamise kohta lisatakse Lepingule ja need on Lepingu lahutamatud osad.
3.6.	Vajadusel Lepingus ettenähtud tegevuste ja hüvitatavate kulude piirmäärade muutumisega kaasnev arvelduste muutumine lepitakse kokku viivitamatult ning vormistatakse Lepingu Lisana.

4.	Pooltevahelised teated ja kontaktisikud

4.1.	Pooltevahelised Lepinguga seotud teated peavad olema kirjalikus vormis, välja arvatud juhtudel, kui sellised teated on informatsioonilise iseloomuga, mille edastamisel teisele Poolele ei ole õiguslikke tagajärgi või kui Lepingus ei ole sätestatud teisiti. 
4.2.	Ühe Lepingu Poole teade loetakse teise Poole poolt kättesaaduks:
4.2.1.	kui teade on saadetud elektroonilisel teel (Lepingu kontaktisiku e-posti aadressidele) samal päeval, kui elektrooniline kiri on saadetud enne kella 17.00, pärast kella 17.00 saadetud elektrooniline kiri loetakse kättesaaduks järgmisel tööpäeval;
4.2.2.	kui teade on saadetud tähitud kirjaga Lepingus näidatud aadressil ning kui tähitud kirja postitamisest on möödunud 5 (viis) kalendripäeva.
4.3.	Poolte kontaktisikud Lepingu täitmisel on:
4.3.1.	Päästeamet: Lõuna päästekeskuse peaspetsialist Tiit Piiskoppel, tel 511 0670, e-post: tiit.piiskoppel@rescue.ee;
4.3.2.	Lepingupartner: Toomas Arumägi, tel 524 7605, e-posti aadress: toomas.arumagi@rescue.ee.
4.4.	Kontaktisikute muutmisel tuleb sellest viivitamatult teist Poolt kirjalikku taasesitamist võimaldavas vormis teavitada. Nimetatud teade lisatakse Lepingu dokumentide juurde.

5.	Isikkoosseisu andmed

5.1.	Lepingupartner kohustub jooksvalt isikkoosseisu muutumisel või kontaktandmete muutumisel teavitama vastavatest muudatustest Päästeameti Lepingu kontaktisikut edastades e-posti teel andmeid Lepingu Lisas 4 toodud vormil.
5.2.	Päästeamet kontrollib perioodiliselt kord aastas I kvartalis koostöös Lepingupartneriga nende isikkoosseisu kontaktandmete õigsust.

6.	Lepingu kehtivus

6.1.	Leping jõustub pärast allkirjastamist Poolte poolt ja kehtib tähtajatult.
6.2.	Pooltel on õigus igal ajahetkel peatada või lõpetada Leping olenemata põhjusest Poolte kirjaliku kokkuleppega nimetatud kokkuleppes sätestatud ajast.
6.3.	Ühel Poolel on õigus peatada või lõpetada Leping ennetähtaegselt ühepoolselt, teatades sellest teisele Poolele ette kirjalikult vähemalt 1 (üks) kuu järgmistel juhtudel:
6.3.1.	Poole likvideerimisel;
6.3.2.	Pool keeldub põhjendamatult Lepinguga ettenähtud kohustuste täitmisest;
6.3.3.	Pool viivitab teistkordselt 1 (ühe) aasta jooksul Lepinguga ettenähtud kulutuste eest tasumisega.
6.4.	Lepingupartneril on õigus Leping ühepoolselt 1 (kuu) etteteatamisega lõpetada, kui Päästeameti peadirektori poolt kehtestatud kulude hüvitamise piirmäärasid muudetakse selliselt, et Lepingupartneri hinnangul ei ole võimalik neil Lepinguga ettenähtud kohustusi täita.

7.	Muud tingimused

7.1.	Pooled on kohustatud hoidma saladuses neile Lepingu täitmisel teatavaks saanud konfidentsiaalset informatsiooni, sh isikuandmeid ning mitte avaldama seda kolmandatele isikutele nii Lepingu kehtivuse ajal kui ka pärast Lepinguliste kohustuste täitmist, välja arvatud seadusega sätestatud juhtudel.
7.2.	Kõik Lepingust tulenevad erimeelsused püütakse lahendada läbirääkimiste teel. Juhul, kui läbirääkimised ei anna tulemusi, lahendatakse erimeelsused Eesti Vabariigi õigusaktidega ettenähtud korras.
7.3.	Leping tühistab kõik Pooltevahelised selles Lepingus ettenähtud tegevuste teostamist puudutavad varasemad suulised ja kirjalikud kokkulepped.
7.4.	Kumbki Pool ei tohi Lepingust tulenevaid õigusi ja kohustusi üle anda kolmandale isikule ilma teise Poole kirjaliku nõusolekuta.
7.5.	Kõik Lepingu muudatused jõustuvad pärast nende allakirjutamist mõlema Poole poolt allakirjutamise momendist või Poolte poolt määratud tähtajal.
7.6.	Pooled kohustuvad teineteist teavitama oma andmete ja/või õigusliku seisundi muutumisest (sealhulgas ärinime muutus, äriühingu jagunemine, ühinemine, ümberkujundamine) hiljemalt viie (5) kalendripäeva jooksul vastava muudatuse registreerimisest.
7.7.	Leping allkirjastatakse digitaalselt, mis loetakse vastavalt tsiviilseadustiku üldosa seaduse § 80 alusel võrdseks allkirjastamise kirjaliku vormiga.

8.	Poolte andmed

Päästeamet					MTÜ Tõrvandi Päästeselts
Raua 2,						Kaare tee 3, Soinaste küla, Ülenurme vald
10124, Tallinn					61709, Tartu maakond
Registrikood: 70000585				Registrikood: 80381447
Tel: +372 628 2000				Tel: +372 524 7605

9.	Poolte allkirjad

Päästeamet:					Lepingupartner:

(allkirjastatud digitaalselt)			(allkirjastatud digitaalselt)
Mart Haljaste					Toomas Arumägi
keskuse juhi asetäitja päästetöö alal		juhatuse liige 
keskuse juhi ülesannetes